Իգնատ Մամյան

**Իգնատ Հմայակի Մամյան** (), հայ գրող, հրապարակախոս։

## Կենսագրություն
* 1978 թվականին ավարտել է Երևանի պետական համալսարանի բանասիրության ֆակուլտետը
* 1967-1968 թվականներին աշխատել է Այրումի պահածոների գործարանում
* 1969-1975 թվականներին աշխատել է Նոյեմբերյանի շրջանային «[Ծիածան (թերթ, Նոյեմբերյան)[Ծիածան]]» թերթում նախ որպես գրական աշխատող, ապա նամակների բաժնի վարիչ
* 1972 թվականին ԽՍՀՄ ժուռնալիստների միության, 1984 թվականին՝ Հայաստանի գրողների միության անդամ է
* 1976-1982 թվականներին՝ «Սովետական Հայաստան» թերթի սեփական թղթակից
* 1980-1982 թվականներին՝ Նոյեմբերյանի շրջանային «Ծիածան» թերթի գլխավոր խմբագիր
* 1982-1990 թվականներին՝ ՀԳՄ «Գրական թերթի» պատասխանատու քարտուղար
* 1990-1991 թվականներին՝ Հայաստանի իրավաբանների միության «Ձայն օրինաց» շաբաթաթերթի, իսկ 1991-1992 թվականներին՝ Հայաստանի իրավաբանների միության «Իրավաբանական թերթ» պաշտոնաթերթի գլխավոր խմբագիր
* 1992-1994 թվականներին աշխատել է Հայաստանի պաշտպանության նախարարության «Հայ զինվոր» պաշտոնաթերթում՝ որպես գլխավոր խմբագրի տեղակալ
* 1994 թվականին եղել է՝ «Առավոտ» օրաթերթի հիմնադիր գլխավոր խմբագիրը
* 1995-1996 թվականներին նշանակվել է Դիլիջան քաղաքի ՆԳ բաժնի պետ
* 1996-1998 թվականներին աշխատել է Հայաստանի գրողների միությունում՝ որպես նախագահի օգնական
* 2000 թվականին հիմնադրել է Նովոսիբիրսկի հայկական ազգային մշակութային ինքնավարության «Կռունկ» թերթը
* 2001-2003 թվականներին եղել է Հայաստանի գրողների միության գործադիր տնօրենը, 2003 -2005 թվականներին՝ Հայաստանի գրողների միության «Սևան» ստեղծագործական տան տնօրենը
* 2003-2007 թվականներին եղել է «Նոյեմբերյան» հասարակական կազմակերպության «Եզերք» թերթի գլխավոր խմբագիրը

## Ստեղծագործական գործունեություն
Հեղինակ է բազմաթիվ հրապարակախոսական հոդվածների, մեկ տասնյակից ավելի գրքերի, այդ թվում՝ վավերագրական վիպակների, որոնք նվիրված են մեր ազգային-ազատագրական պայքարի նորագույն էջերին։ «Գեղամ կամ ընդհատված թռիչք» (1994) գրքույկում, «Վիրավոր լեռան ճիչը» (2005), «Մարտնչող լեռնահովիտ» (2006) վեպերում անդրադարձել է Ղարաբաղյան ազատագրական պատերազմին։
Բանաստեղծությունների ժողովածուներ՝
* «Հանդի հացը», 1978։ 
* «Երկնաքարեր», 1985։
* «Մեթերհեմ բանտի կալանավորը», 1989, 336 էջ։
* «Ֆիդայիներ», 1990, 160 էջ։
* «Ոգեկանչ», 1996։
* «Վայրի մեղր», 1999։
* «Գնչուհի Լելան»
* «Արծաթե եզերք» վեպ, 2003 ։
* «Եղերական լուսաբաց» վավերագրական վիպակ, 1992։

Նրա բանաստեղծությունները թարգմանվել են ռուսերեն, անգլերեն, ուկրաիներեն։

## Պարգևներ
* 1997 թվականին «Հայ գրականության բարեկամներ» մշակութային բարեգործական միության մրցանակ՝ «Ֆիդայիներ» և «Եղերական լուսաբաց» գրքերի համար
* 2001 թվականին Քրիստոնեությունը Հայաստանում պետական կրոն հռչակվելու 1700-ամյակի առթիվ հայտարարված լավագույն բանաստեղծության համար մրցանակ
* 2002 թվականին Երևան քաղաքին նվիրված լավագույն բանաստեղծության համար մրցանակ
* 2007 թվականին Հայաստանի գրողների միության «Գրական վաստակի համար» մեդալ

## Երկերի մատենագիտություն
* Երկնաքարեր, Երևան, 1985, 136 էջ։
* Հիշողության կղզիներ (ակնարկներ), Երևան, 1987, 308 էջ։
* Մեթերհեմ բանտի կալանավորը, Երևան, 1989, 336 էջ։
* Ֆիդայիներ, Երևան, 1990, 152 էջ։
* Եղերական լուսաբաց, Երևան, 1992, 125 էջ։
* Գեղամ կամ ընդհատված թռիչք, Երևան, 1994, 56 էջ։
* Ոգեկանչ (բանաստեղծություններ), Երևան, 1996, 105 էջ։
* Վայրի մեղր (բանաստեղծություններ), Երևան, 1999 196 էջ։
* Արծաթե եզերք (վեպ), Երևան, 2003, 201 էջ։
* Վիրավոր լեռան ճիչը, Երևան, 2005, 264 էջ։
* Մարտնչող լեռնահովիտ, Երևան, 2006, 320 էջ։
* Երկիր ծննդավայր, Երևան, 2007, 292 էջ։
* Տոհմականչ (հուշեր Ջանվելյանների մասին), Երևան, 2008, 160 էջ։
* Հեռավոր զանգերի կանչը (պատմվածքներ), Երևան, 2008, 248 էջ։
* Հավերժական տագնապներ (բանաստեղծություններ), Երևան, 2021, 137 էջ։

## Թարգմանություններ

* Արարատի երկիր։ Հայաստանը 20-րդ դարի սերբական պոեզիայում (երկլեզու հրատարակություն) /Կազմ.՝ Բ. Սիմոնյան.- Երևան։ Ապոլոն, 2002.- 115 էջ.- Բովանդ-ից՝ Ժիգիչ Դրագան. Խաչքարին կրակ եմ կարդում; Հայդուկովիչ Լուկա. Հայոց խնձոր; Սրանա լիճ; Տոմիչիչ-Տիմոտիևիչ Վասիլիա. Կոչ եմ անում բարի հողմերին; Ասա, Արարատ; Բրայկովիչ Դրագոմիր. Արարատին մոտիկից; Մրաովիչ Դրագան. Հայերն ու սերբերը երազում են; Ջուրետիչ Նեբոյշա. Հայաստան։
* Արդի եվրոպական պոեզիա.- Երևան։ Ապոլոն, 2005.- 191 էջ։

## Ծանոթագրություններ

Կատեգորիա:Հայ հրապարակախոսներ
Կատեգորիա:Հայ տղամարդ գրողներ
Կատեգորիա:Հայաստանի գրողների միության անդամներ
Կատեգորիա:Հայաստանի ժուռնալիստների միության անդամներ